钦定古今图书集成/明伦汇编/氏族典/第431卷 > 赵善湘
## 钦定古今图书集成/明伦汇编/氏族典/第431卷 > 赵善湘

按《宋史赵善湘传》：“善湘字清臣，濮安懿王五世孙。父
武翼郎不陋，从高宗渡江，闻明州多名儒，徙居焉。善
湘庆元二年举进士，五年知馀姚县。嘉定元年，以招
茶寇功提辖文思院。十七年，拜大理少卿，进右文殿
修撰，知镇江府。绍定三年，进焕章阁直学士。李全犯
淮东，命专讨，许便宜从事。及戮全，善湘遣使以露布”
上，乃进兵部尚书。以平闽寇功，转江、淮安抚制置使，
复盱眙军、泗、寿二州，进资政殿学士、提举洞霄宫，封
天水郡公。淳祐二年，致仕，卒。